1. **Οδηγίες και Αξιολόγηση στο Μάθημα «Μεθοδολογία Έρευνας» για τους φοιτητές ΕΛΜΕΠΑ.**

Αγαπητοί φοιτητές/τριες,

Σας παραθέτω πληροφορίες σχετικές με το μάθημα, την αξιολόγησή του και την εργασία που πρέπει να παραδώσετε.

**Αξιολόγηση**

Το μάθημα για το τρέχον ακαδημαϊκό έτος αξιολογείται ως εξής:

1. **Γραπτή τελική εξέταση.**
2. **Ατομική Εργασία (Υποβολή στο eclass στο πεδίο εργασίες).** (Δε λαμβάνονται υπόψη εργασίες που αποστέλλονται εκπρόθεσμα ή στο προσωπικό mail μου).

**2.Προδιαγραφές Εργασίας**

Η αξιολόγηση αφορά απαραίτητα ολοκληρωμένη εργασία και κυρίως τον σχεδιασμό  και υλοποίησης ενός ερευνητικού θέματος βάθους και έκτασης περίπου όσο το μισό μίας πτυχιακής εργασίας. Για να ολοκληρώστε στον σχεδιασμό και υλοποίηση  της εργασίας καλό είναι να διαβάσετε και να παρακολουθήσετε με προσοχή το υλικό και όλες τις σχετικές παρουσιάσεις του e-class. **(Δες έγγραφα και πολυμέσα με την ολοκλήρωση των διαλέξεων).** Η ανάρτηση εργασίας θα πρέπει να γίνει σε **αρχείο word, στο πεδίο «εργασίες» στο eclass. Το όνομα του αρχείου word** πρέπει να περιέχει: 1) **τα επώνυμά σας 2) τον αριθμό μητρώου σας** (π.χ: Γαλυφιανάκης\_ΔΛ12345).

**2.1. Έκταση:** Η έκταση της εργασίας είναι περίπου 3.500 με 4**.000 λέξεις συνολικά**  (συμπεριλαμβανομένων προλόγου, της λίστας βιβλιογραφικών πηγών παραρτημάτων κλπ)

**2.2 Διάρθρωση**: Η εργασία πρέπει να περιλαμβάνει κατ’ ελάχιστο:

1. Τίτλος εργασίας, εξώφυλλο
2. Περιεχόμενα, Κειμένου, πινάκων , σχεδιαγραμμάτων
3. Πρόλογος (Ελληνικά , αγγλικά , λέξεις κλειδιά)
4. Εισαγωγή ( με την σωστή ακαδημαϊκή της διάρθρωση)
5. Ανασκόπηση της σχετικής βιβλιογραφίας (Βιβλιογραφική Επισκόπηση)
6. Προτεινόμενη μεθοδολογία, όποια υπάρχει.
7. Τα «Κυρίως Κεφάλαια» με Αποτελέσματα, Σχολιασμός και συζήτηση (Τα κεφάλαια αυτά μπορεί να μην έχουν ολοκληρωθεί παρά σε ένα ποσοστό μόνον το καθένα λόγω περιορισμένης έκτασης της εργασίας.
8. Συμπεράσματα
9. Λίστα βιβλιογραφικών πηγών (μέθοδος Harvard)
10. Τυχόν Παραρτήματα

Πιο αναλυτικά, θα πρέπει στην εργασία σας να περιλαμβάνονται- κατ’ ελάχιστον- τα παρακάτω:

**Γενική Ιδέα** για την αξιολόγησή σας είναι να αποδείξετε στο διδάσκοντα το επίπεδο κατανόησής σας για το αντικείμενο της έρευνάς σας και πώς θα καταφέρετε να την ολοκληρώσετε. Καταστρώστε και εκθέστε ένα εύλογο πλάνο δουλειάς συγκεκριμένο χρονοδιάγραμμα, ημερομηνίες και ορόσημα και δείξτε ότι έχετε κατανοήσει και μπορείτε να εφαρμόσετε σωστή δομή σε μια ακαδημαϊκή εργασίας σας.

**Α.** **Το Εξώφυλλο** της Εργασίας**. (δες για βοήθεια στοιχεία από τον παρακάτω σύνδεσμο)**

[**https://accfin.hmu.gr/wp-content/uploads/2021/04/Neos-KanonismosPE-TEI-22-3-2021.pdf**](https://accfin.hmu.gr/wp-content/uploads/2021/04/Neos-KanonismosPE-TEI-22-3-2021.pdf)

**Β.** **Τα Περιεχόμενα**. Πρέπει να γίνει υποχρεωτικά χρήση της σχετικής διευκόλυνσης του Word και όχι πληκτρολογημένη γραφή των περιεχομένων. Δες ενδεικτικά για βοήθεια τον παρακάτω ηλεκτρονικό σύνδεσμο

[**https://www.youtube.com/watch?v=Ne6Zkte2AHw**](https://www.youtube.com/watch?v=Ne6Zkte2AHw)

**Γ. Πρόλογος (Abstract**). Η έκτασή του είναι περίπου 200 λέξεις στο τέλος του οποίου θα αναφέρονται οι λέξεις κλειδιά της εργασίας.

**Δ. Εισαγωγή (Introduction**). Πρέπει να περιέχει τουλάχιστον τα παρακάτω:

Γενικά επί του θέματος - Σκοπό και στόχο της εργασίας - Αναφορά στο ερευνητικό κενό - Ερευνητικά Ερωτήματα - Αναφορά στην μεθοδολογία που επιλέγετε, Συνεισφορά και δομή εργασία. Η Τελευταία παράγραφος της εισαγωγής περιλαμβάνει μια μικρή αναφορά στη δομή της εργασίας.

**Ε. Βιβλιογραφική ανασκόπηση (Literature Review).** Πρέπει, κατόπιν επιλογής των σημαντικότερων άρθρων – πηγών που έχετε εντοπίσει, να αναφέρετε και να περιγράφετε σύντομα την βασική σας βιβλιογραφία (δηλ. 5-10 επιστημονικά άρθρα σχετικά με το θέμα σας τα οποία θα περιγράψετε, σε μία παράγραφο για το καθένα, τί ερεύνησαν και τί βρήκαν οι συγγραφείς τους. Η **Ανασκόπηση της βιβλιογραφίας** είναι ένας απολογισμός του τί έχει δημοσιευθεί για το θέμα από έγκυρους ακαδημαϊκούς και ερευνητές. Παρέχει το θεωρητικό υπόβαθρο της έρευνάς σας, τοποθετεί και συσχετίζει τη δική σας έρευνα στο πλαίσιο της υπάρχουσας βιβλιογραφίας και σας οδηγεί ομαλά στη διατύπωση των υποθέσεών σας ή / και στη μεθοδολογία σας. Δεν είναι μια ξερή έκθεση στην οποία περιγράφονται περιληπτικά σχετικά άρθρα και βιβλία ένα - ένα διαδοχικά ή μια συζήτηση της κάθε πηγής σε κενό και ανεξάρτητα από όλες τις άλλες. Η ανασκόπηση της βιβλιογραφίας συνοψίζει την υφιστάμενη έρευνα και πλαισιώνει τη δική σας, αποκαλύπτει το υπάρχον επίπεδο γνώσης και πώς αυτή έχει εξελιχθεί, εξετάζει τα θέματα ολόπλευρα, συμπεριλαμβανομένων και των αντικρουόμενων απόψεων, αναδεικνύει τα κενά στη γνώση καθώς και τα αμφισβητούμενα θέματα.

**Στ’. Μεθοδολογία** - Περιγραφή του πλαισίου υλοποίησης της έρευνάς σας. Συνοπτικά περιγράφει: τα δεδομένα που θα σας χρειαστούν σύμφωνα με τη βιβλιογραφία, τα δεδομένα που είναι διαθέσιμα στην πράξη, τις μεθόδους που θα χρησιμοποιήσετε για να συλλέξετε και να αναλύσετε τα δεδομένα σύμφωνα με τη βιβλιογραφία, το λογισμικό που θα χρησιμοποιήσετε κλπ.

Να σημειωθεί ότι θα πρέπει να τηρήσετε **όλους τους κανόνες συγγραφής** ακαδημαϊκής εργασίας σύμφωνα με όσα έχετε διδαχτεί. **Λάβετε επίσης υπόψη σας και τον «Κανονισμού εκπόνησης πτυχιακής ΕΛΜΕΠΑ » που θα βρείτε στην ιστοσελίδα του Τμήματος**.

**ΣΥΝΟΨΗ:** Συνοπτικά, η εργασία του μαθήματος δίνει έμφαση κυρίως στη **δομή μιας εργασίας κ**αι συγκεκριμένα στο σωστό **Πρόλογο, Εισαγωγή, Βιβλιογραφική επισκόπηση, Ερευνητική Μεθοδολογία, Συμπεράσματα και Βιβλιογραφία.** Όλα τα παραπάνω είναι υποχρεωτικά στοιχεία της εργασίας σας και έχουν συγκεκριμένο τρόπο γραφής. Πρέπει επίσης να περιέχουν συγκεκριμένα στοιχεία με έμφαση στη δομή και λιγότερο στο περιεχόμενο.

**Όλα τα παραπάνω όταν δε πληρούνται επαρκώς και δεν ακολουθούνται οι παραπάνω οδηγίες αποτελούν σοβαρούς λόγους να μην αξιολογηθείτε επιτυχώς.**

**Θα γίνει έλεγχος λογοκλοπής σε όλες τις εργασίες, το ποσοστό δεν πρέπει να υπερβαίνει το 20%**

Μ εκτίμηση

Ο διδάσκων

Δρ Γιώργος Γαλυφιανάκης